IRPC ออกหุ้นกู้ดิจิทัล 1 พันลบ. ชูดอกเบี้ย 2.8-3.10% ขาย 17-19 พ.ค.นี้
IRPC ออกหุ้นกู้ดิจิทัล 1 พันลบ. อายุ 5 ปี ชูดอกเบี้ย 2.8-3.10% เสนอขายนักลงทุนทั่วไป 17-19 พ.ค.65 นำเงินชำระหุ้นกู้เดิม ฟาก “ฟิทช์ เรทติ้งส์” จัดอันดับความน่าเชื่อถือที่ "A-(tha)"
IRPC ออกหุ้นกู้ดิจิทัล 1 พันลบ. อายุ 5 ปี ชูดอกเบี้ย 2.8-3.10% เสนอขายนักลงทุนทั่วไป 17-19 พ.ค.65
16 มี.ค. 2565

บริษัท ไออาร์พีซี จำกัด (มหาชน) หรือ IRPC ระบุว่า ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ดิจิทัล มูลค่าไม่เกิน 1,000 ล้านบาท อายุ 5 ปี คาดอัตราดอกเบี้ยคงที่ 2.80-3.10% ต่อปี ชำระดอกเบี้ยทุกๆ 6 เดือนตลอดอายุหุ้นกู้ คาดว่าจะเสนอขายต่อผู้ลงทุนทั่วไปในประเทศไทยระหว่างวันที่ 17-19 พ.ค.65 ผ่านธนาคารกรุงไทย
โดยบริษัทจะนำเงินที่ได้จากการเสนอขายหุ้นกู้ครั้งนี้ไปชำระหนี้หุ้นกู้รุ่น IRPC229A บางส่วน ซึ่งจะครบกำหนดไถ่ถอนในวันที่ 11 ก.ย.2565
ทั้งนี้หุ้นกู้ได้รับการจัดอันดับความน่าเชื่อถือที่ “A-(tha)” โดยบริษัท ฟิทช์ เรทติ้งส์ (ประเทศไทย) จำกัด เมื่อวันที่ 15 มี.ค.2565